google/wiki40b huggingface dataset:
जोनाथन स्विफ्ट

जोनाथन स्विफ्ट (Jonathan Swift) (३० नवम्बर १६६७ - १९ अक्टूबर १७४५) आयरलैण्ड के निबन्धकार, कवि, व्यंग्यकार थे। तीखे व्यंग्य का जैसा निर्मम प्रहार स्विफ्ट की रचनाओं में मिलता है वैसा शायद ही कहीं अन्यत्र मिले।

जीवनी

जोनाथन स्विफ्ट का जन्म आयरलैंड के डबलिन नगर में हुआ था। पंद्रह वर्ष की अवस्था में इन्होंने डबलिन के ट्रिनिटी कालेज में प्रवेश किया। कालेज छोड़ने के साथ ही इन्होंने सर विलियम टेंपुल के यहाँ उनके सेक्रेटरी के रूप में काम करना प्रारंभ किया और उनके साथ सन् 1699 ई. तक रहे। वह समय दलगत राजनीति की दृष्टि से बड़े कशमश का था और स्विफ्ट ने ह्विग पार्टी के विरुद्ध डोरी दल का साथ दिया। ये एक महत्वाकांक्षी व्यक्ति थे। टोरी सरकार से इन्होंने अपनी सेवाओं के पुरस्कारस्वरूप बड़ी आशाएँ की थीं जो पूरी नहीं हुई। जीवन के अंतिम दिन निराशा और दु:ख में बीते।

कृतियाँ

स्विफ्ट की प्रारंभिक आकांक्षा कवि होने की थी, लेकिन इनकी साहित्यिक प्रतिभा अंतत: व्यंग्यात्मक रचनाओं में मुखरित हुई। इनकी पहली महत्वपूर्ण कृति "बैटल ऑव द बुक्स" सन् 1697 में लिखी गई लेकिन सन् 1704 में बिना लेखक के नाम के छपी। इस पुस्तक में स्विफ्ट ने प्राचीन तथा आधुनिक लेखकों के तुलनात्मक महत्व पर व्यंग्यात्मक शैली में अपने विचार व्यक्त किए हैं। जहाँ एक ओर प्राचीन लेखकों ने मधुमक्खी की तरह प्रकृति से अमृततुल्य ज्ञान का संचय किया, आधुनिक लेखक मकड़ी की तरह अपने ही आंतरिक भावों का ताना बाना प्रस्तुत करते हैं।
इनकी दूसरी महत्वपूर्ण रचना "द टेल ऑव ए टव" भी सन् 1704 में गुमनाम ही छपी। इस पुस्तक में स्विफ्ट ने रोमन चर्च एवं डिसेंटर्स की तुलना में अंग्रेजी चर्च को अच्छा सिद्ध करने का प्रयत्न किया।
स्विफ्ट का "गुलिवर्स ट्रैवेल्स" अंग्रेजी साहित्य की सर्वोत्तम रचनाओं में से है। गुलिवर एक साहसी यात्री है जो नए देशों की खोज में ऐसे ऐसे स्थानों पर जाता है जहाँ के लोग तथा उनकी सभ्यता मानव जाति तथा उसकी सभ्यता से सर्वथा भिन्न हैं। तुलनात्मक अध्ययन द्वारा स्विफ्ट ने मानव समाज-व्यवस्था, शासन, न्याय, स्वार्थपरता के परिणामस्वरूप होनेवाले युद्ध आदि पर तीव्र प्रहार किया। प्राय: उनका रोष संयम की सीमा का अतिक्रमण कर जाता है। कहीं कहीं ऐसा प्रतीत होता है जैसे उन्हें मानव जाति से तीव्र घृणा हो। कतिपय आलोचकों ने स्विफ्ट की घृणा का कारण उनके जीवन की असफलताओं को बताया है। लेकिन इस महान लेखक को व्यक्तिगत निराशा की अभिव्यक्ति करनेवाला मात्रा स्वीकार करना उसके साथ अन्याय करना होगा। स्विफ्ट ने "गुलिवर्स ट्रैजेल" में समाज एवं शासन की बुराइयों पर तीखा व्यंग्य करने के साथ ही साथ सत्य और न्याय के ऊँचे आदर्शों की स्थापना भी की और इसी कारण इनकी गणना अंग्रेजी साहित्य के महानतम लेखकों में है।
जलीय परितंत्र

किसी जलीय वस्तु (जैसे तालाब, नदी, समुद्र) के परितंत्र (ecosystem) को जलीय परितंत्र (Aquatic ecosystem) कहते हैं। जलीय परितन्त्र के अन्तर्गत वे सभी जीव-जन्तु (organisms) आ जाते हैं जो उस पर्यावरण पर निर्भर होते हैं या एक-दूसरे पर निर्भर रहते हैं। जलीय परितन्त्र के दो मुख्य प्रकार हैं- समुद्री परितंत्र (marine ecosystems) तथा अलवणजलीय परितंत्र (freshwater ecosystems)।
सोडिलो

सोडिलो (Tsodilo) बोत्स्वाना मे स्थित एक विश्व धरोहर स्थल है।
भारत का सैन्य इतिहास

भारत के इतिहास में 'सेना' का उल्लेख वेदों, रामायण तथा महाभारत में मिलता है। महाभारत में सर्वप्रथम सेना की इकाई 'अक्षौहिणी' उल्लिखित है। प्रत्येक 'अक्षौहिणी' सेना में पैदल, घुडसवार, हाथी, रथ आदि की संख्या निश्चित होती थी।
२१७९ ईसा पूर्व

२१७९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१७९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
चाम लिपि

चाम लिपि ब्राह्मी लिपि से व्युत्पन्न एक लिपि है। यह चाम भाषा को लिखने के लिये प्रयुक्त होती है जो एक आस्ट्रोनेशियायी भाषा है। वियतनाम और कम्बोडिया के लगभग ढाई लाख लोग इसे बोलते हैं। यह लिपि देवनागरी की तरह बायें से दायें लिखी जाती है।
चाम लिपि दक्षिण भारत की ग्रंथ लिपि से लगभग २०० ई के समय व्युत्पन्न हुई थी। ग्रन्थ लिपि से व्युत्पन्न होने वाली आरम्भिक लिपियों में से एक है। हिन्दू धर्म तथा बौद्ध धर्म का जब दक्षिण-पूर्व एशिया में प्रसार हुआ तो यह लिपि वहाँ पहुँची। चम्पा सभ्यता के हिन्दू मंदिरों में लिखे शिलालेख संस्कृत और चाम दोनों भाषाओं में हैं। सबसे पुराने शिलालेख माई सों (Mỹ Sơn) मंदिर के हैं और वे लगभग ४०० ई के हैं और अशुद्ध संस्कृत में हैं। इसके बाद के शिलालेख संस्कृत और चाम दोनों में मिलते हैं।
अणुगति सिद्धांत

प्रत्येक पदार्थ तीन अवस्थायों में पाया जाता है : (i) ठोस (ii) द्रव (iii) गैस | 
पदार्थ की विभिन्न अवस्थायों में अणुओं कीगति भिन्न भिन्न प्रकार की होती है, अंतरा-अणुक दूरी भिन्न-भिन्न होती है तथा अंतरा-अणुक बल भी भिन्न-भिन्न होता है | इसीलिए पदार्थ की विभिन्न अवस्थायों में भौतिक गुण भी भिन्न-भिन्न होते हैं | उदाहरण के लिए, पदार्थ की ठोस अवस्था में उसका एक निश्चित आयतन व निश्चित आकृति होती है, द्रव अवस्था में उसका आयतन को निश्चित होता है लेकिन आकृति कोई निश्चित नहीं होती है तथा गैस अवस्था में न तो आयतन निश्चित होता है न ही आकृति | इन गुणों की व्याख्या अणुगति सिद्धांत द्वारा की जाती है |

ठोस का अणुगति सिद्धांत :

ठोस के गुणों की व्याख्या ठोस के अणुगति सिद्धांत द्वारा की जा सकती है, जो निम्न है -
(1) ठोस के अणु एक नियमित क्रम में सजे होते हैं | प्रत्येक अणु की एक निश्चित अवधि होती है | ये अणु अपनी स्थिति के इधर उधर कम्पनिक गति करते रहते हैं, लेकिन अपना स्थान नहीं छोड़ते हैं | इसीलिए ठोस का आयतन तथा आकृति निश्चित होती है |
(2) ठोस में अंतरा-अणुक दूरी बहुत कम होती है | सामान्यतः यह अंतरा-अणुक दूरी, द्रव के अपेक्षा कम होती है |
(3) ठोस में अणुओं के बीच सर्वाधिक आकर्षण बल लगता है | इसी बल के कारण ठोस में अणु अपने स्थान पर बने रहते हैं तथा एक स्थान से दूसरे स्थान तक चलने के लिए स्वतंत्र नहीं होते हैं, बल्कि अपने स्थान पर रहकर ही इधर उधर कम्पनिक गति करते हैं |
(4) ठोस को गर्म करने पर उसके अणुओं का दोलन आयाम बढ़ जाता है जिससे उनके बीच की औसत दूरी बढ़ जाती है अर्थात ठोस का प्रसार हो जाता है | इसे ठोस का उष्मीय प्रसार कहते हैं |

द्रव का अणुगति सिद्धांत :

(1) द्रव में अणुओं की स्थिति निश्चित नहीं होती हैं, केवल वे द्रव के भीतर ही विभिन्न चालो से विभिन्न दिशाओ में अनियमित गति करते रहते हैं |
(2) द्रव में अंतरा-अणुक दूरी प्राय ठोस से अधिक होती है, लेकिन गैस की अपेक्षा काफी कम होती है |
(3) आकर्षण बल, गैस की अपेक्षा बहुत अधिक होता है, लेकिन ठोस की अपेक्षा बहुत कम होता है |

(4) द्रव को गर्म करने पर उसके अणुओं के बीच की औसत दूरी बढ़ जाती है, जिससे द्रव का उष्मीय प्रसार कहते हैं |

(5) द्रव को बहुत अधिक गर्म करते रहने पर एक ऐसी अवस्था आती है, जबकि अणुओं की औसत उर्जा इतनी बढ़ जाती है की वे पारस्परिक आकर्षण बल को पार करके द्रव की सतह के बाहर जाने के लिए स्वतंत्र हो जाते हैं | इसे द्रव का वाष्पन कहते हैं |

गैस का अणुगति सिद्धांत :

(1) किसी गैस के सभी अणु समान, सुदृढ़ तथा अति-सूक्ष्म गोलाकार कण होते हैं | इनका आयतन, गैस के आयतन की तुलना में नगण्य होता है |
(2) गैस के अणुओं की स्थित निश्चित नहीं होती |
(3) गैस में अंतरा-अणुक दूरी सबसे अधिक होती है |
(4) गैसों में अणुओं के बीच आकर्षण बल प्रायः नगण्य होता है | इसीलिए अणुओं की गति अनियमित होती है |
मालवा (पंजाब)

पंजाब में मालवा, सतलुज के दक्षिण वाले क्षेत्र को कहते हैं। इसके अन्तर्गत हरियाणा के कुछ भाग भी सम्मिलित हैं। इसके दक्षिण-पश्चिम में राजस्थान का मरुस्थल है।
मालवा का वातावरण शुष्क, मिट्टी रेतीली है। इस क्षेत्र में पानी की कमी है किन्तु नहरों का जाल बिछा हुआ है। मध्यकाल में यह क्षेत्र मुख्य रूप से राजपूतों के प्रभाव वाला क्षेत्र था। आज भी मालवा क्षेत्र के बहुत से गोत्र राजपूतों के गोत्र से मिलते-जुलते हैं।
मालवा क्षेत्र के लोग पंजाबी की उपबोली 'मलवई' बोलते हैं।
फगवाड़ा

पर्यटन क्षेत्र

फगवाड़ा में घूमने के लिए शिव मंदिर पक्का बाग, बाबा बालक नाथ मंदिर, पन्ज मंदिरी मंदिर, गीता भवन मंदिर, गुरुद्वारा सुखचैन साहिब, गुरुद्वारा छिविन पतशाही, श्री स्वामी शंकर नाथ पर्वत मठ, माता मानसा देवी हदीबाद, खेड़ा मस्जिद जैसे धार्मिक स्थान हैं। धार्मिक स्थानों के अलावा हरगोबिंद नगर चौपाटी इलाके बहुत प्रसिद्ध हैं, जिनमें बड़े ब्रांडों के आउटलेट और शोरूम हैं।
मोहम्मद मांकड

मोहम्मद मांकड (गुजराती: મોહમ્મદ માંકડ, जन्म: 13 फ़रवरी 1928) गुजराती भाषा के जाने माने साहित्यकार हैं। उनका जन्म गुजरात में भावनगर जिले के पलियाड गाँव में हुआ था। उनके अनेक गुजराती उपन्यास और कहानी संग्रह प्रकाशित हो चुके हैं। गुजरात सरकार व अन्य संस्थाओं की ओर से उन्हें पुरस्कृत व सम्मानित भी किया जा चुका है।
१८५१ ईसा पूर्व

१८५१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८५१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मेहुल कुमार

मेहुल कुमार (जन्म: 1 जुलाई 1949) भारतीय फ़िल्म निर्माता, फ़िल्म निर्देशक और कहानी लेखक है। उन्होंने हिन्दी और गुजराती में फ़िल्में बनाई हैं। इसके अलावा अब वो गुजराती और मराठी में धारावाहिक बनाते हैं। उन्होंने अपनी पहली फिल्म दो भाषाओं हिन्दी और गुजराती में एक साथ बनायी थी। 1982 में उनकी दूसरी हिन्दी फिल्म अनोखा बंधन आई। जिसके बाद वो कई हिन्दी फ़िल्में बनाते रहे।
१२२५ ईसा पूर्व

१२२५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १२२५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मनीला बंदरगाह

यह फ़िलीपीन्स का प्रमुख बंदरगाह है।
बोइंग c-17 ग्लोबमास्टर

बोइंग c-17 ग्लोबमास्टर यह विश्व के बड़े मालवाहक जहाजों में से एक है। ग्लोबमास्टर कारगिल, लद्दाख और अन्य उत्तरी और उत्तर पूर्वी सीमाओं जैसे कठिन जगहोंपर पर आसानी से उतर सकता है। इसके अलावा लैंडिंग में परेशानी होने की स्थिति में इसमें रिवर्स गियर भी दिया गया है। विमान चार इंजनों से लैस है। 81वीं स्क्वार्डन के ग्रुप कैप्टन को ‘गोल्डन की’ देकर विमान को भारतीय वायुसेना में शामिल किया। इस स्क्वार्डन को स्काईलॉर्ड्स नाम दिया गया है। 
लंबाई - 174 फीट 
चौड़ाई- 170 फीट
ऊंचाई- 55 फीट 
3500 फीट लंबी हवाई पट्टी पर उतरने की क्षमता
1500 फीट पर आपातकाल में उतारने में सक्षम
70 टन वजन ले जाने में सक्षम
42 हजार किमी तक की उड़ान भर सकता है एक बार में
150 से अधिक जवानों को एक साथ ले जाने में सक्षम
03 हेलीकॉप्टरों या दो ट्रकों को एयरलिफ्ट करने की ताकत
रॅन्मिन्बी

इस रॅन्मिन्बी (सरलीकृत चीनी :人民币; पारंपरिक चीनी :人民币; पिनयिन : rénmínbì ; का शाब्दिक " लोगों की मुद्रा ") की मुद्रा में है जनवादी गणराज्य चीन (अधिरंग) . है, जिसका मुख्य इकाई है युआन
खगोलीय मैग्निट्यूड

अन्य भाषाओं में

अंग्रेज़ी में "मैग्निट्यूड" को "magnitude" लिखते हैं।

इतिहास

मैग्निट्यूड की प्रणाली की इजाद यूनानी खगोलशास्त्री हिप्पारकस ने की थी।
छागलनाइय़ा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

छागलनाइय़ा उपजिला बांग्लादेश के दक्षिण-पूर्वी भाग में, चट्टग्राम विभाग के फेनी जिले में स्थित है।
हिन्दी के दस सर्वश्रेष्ठ

हिन्दी के दस सर्वश्रेष्ठ बीसवीं शताब्दी तक के हिन्दी साहित्यकारों एवं हिन्दी साहित्य की विभिन्न विधाओं की रचनाओं के सन्दर्भ में श्रेष्ठ आलोचकों द्वारा किये गये उल्लेखों-विवेचनों पर आधारित मुख्यतः दस-दस उत्कृष्ट साहित्यकारों या फिर साहित्यिक कृतियों का चयन है, जिन्हें सापेक्ष रूप से श्रेष्ठतर माना गया है।

पूर्वकथन

हिन्दी के सुदीर्घ कालीन एवं विशाल साहित्यिक क्षेत्र से विभिन्न विधागत सर्वश्रेष्ठ लेखकों एवं लेखन का चयन कठिन एवं विवादास्पद भी हो सकता है; परन्तु यह प्रत्येक पाठक की जिज्ञासा का सहज अंग है। यहाँ चयन में व्यक्तिगत रुचि की अपेक्षा व्यापक आलोचकीय समझ एवं तत्सम्बन्धी मान्य आलोचनात्मक लेखन के आधार को अपनाया गया है। ध्यातव्य है कि इस चयन की उत्तर सीमा बीसवीं सदी तक ही है। समस्त चयन से सम्बद्ध आधार-सामग्री की भी सूचना दे दी गयी है। अनेक अनुभागों में सही अवधारणा के लिए दस सर्वश्रेष्ठ के बाद प्रायः समकक्ष या तुरत बाद स्थान पा सकने योग्य और भी 10 श्रेष्ठतर की सूची दी गयी है।

हिन्दी के सर्वश्रेष्ठ कहानीकार

(प्रायः जन्म-क्रम)
हिन्दी के काफी श्रेष्ठ कहानीकारों की एक समृद्ध शृंखला मौजूद है। कहानीकारों के मामले में केवल दस का चयन चयनित के साथ न्याय से अधिक अन्य के साथ अन्याय हो जाता है। साथ ही उसमें पूर्वाग्रह प्रबल हो जाता है, क्योंकि हिन्दी में कहानी-समीक्षा पूर्वापर व्याप्ति की दृष्टि से अब तक पर्याप्त समृद्ध नहीं है। इसलिए यहाँ कहानी के इतिहास को तीन काल-खण्डों में बाँटकर सर्वश्रेष्ठ का चयन किया गया है।
सुपरमार्केट

सुपरमार्केट (Supermarket) या सुपर बाजार बड़े पैमाने पर फुटकर व्यापार का एक आधुनिक विधि है। इस प्रकार की दुकान में प्रायः कम मूल्य वाली और दैनिक उपयोग की वस्तुएँ बेची जाती है। इस प्रकार की दुकान में सामान अलमारियों में सजाकर रखा जाता है और माल का मूल्य उस वस्तु पर लिखा होता है। इन दुकानों में विक्रता नहीं होते हैं।

सुपर बाजार की विशेताएँ

1 यह बड़े पैमाने की फुटकर दुकान है।
2 यह अधिकांश बड़े नगरों में पाये जाते हैं।
3 इनमें वस्तु नकद बेची जाती है।
4 इनमें प्रायः विक्रेता नहीं होते हैं।
5 इनमें समान सजाकर रखे जाते है।
6 इनमें सभी समान बेची जाती है।
सुपरमार्केट के लाभ-
1 सभी वस्तुओ का एक स्थान पर मिलता है /
2  समय की बचत होता है /
3 कम विक्रेता होते हैं /
4 स्थान की बचत होती है /
डार्क नाबुला

डाक नेबुला एक अंधेरे नहारका या अवशोषण नहारका अंतरतारकय बादल का एक कार है जो इतने घने क यह सतार क पृठभूम और उसजन या परावतन नीहारकाओं के प म पीछे के वतुओं, से आने वाल काश को धुंधला कर देता है। तार के काश के वलुत होने का कारण बीच आणवक बादल के सबसे ठंडा, सघनतम भाग म िथत धूल के कण है। लटर और अंधेरे नेबुला के बड़े परसर वशाल आणवक बादल के साथ जुड़े ह। पृथक छोटे काले नीहारकाओं को बॉक लोबुस कहा जाता है। अंतरतारकय धूल या सामी क तरह अय धुंधल चीजे रेडयो खगोल वान म रेडयो तरंग का उपयोग या अवरत खगोल वान म अवरत तरंग का उपयोग करके ह  दखाई देती ह।
लटर और अंधेरे नेबुला के बड़े परसर वशाल आणवक बादल के साथ जुड़े ह। पृथक छोटे काले नीहारकाओं को बॉक लोबुस कहा जाता है। अंतरतारकय धूल या सामी क तरह अय धुंधल चीजे रेडयो खगोल वान म रेडयो तरंग का उपयोग या अवरत खगोल वान म अवरत तरंग का उपयोग करके ह  दखाई देती ह। .
काले बादल उप-माइोमीटर आकार धूल कण के कारण ऐसी दखाई देती ह और जमे हुए काबन मोनोऑसाइड और नाइोजन से लेपत बादल भावी प से तरंग दैय पर काश के पारत होने का कारण बनती ह। इसके अलावा आणवक हाइोजन, परमाणु हलयम, C18O (18O आइसोटोप के प म ऑसीजन) , CS, NH3 (अमोनया), H2CO (फ़ोमलडीहाइड), c-C3H2 (सैलोोपीनैलडीन) और एक आणवक आयन N2H + (डायज़ैनाइलयम) मौजूद रहते ह जो सभी के लए अपेाकृत पारदश ह। यह बादल के तार और ह का जमथान ह, और उनके वकास को समझना टार गठन के लए आवयक है। 
इस तरह के काले बादल का प बहुत अनयमत है: वे कोई पट प से बाहर सीमाओं को परभाषत नहं ह और कभी कभी जटल टेढ़ा आकार ले लेते हैं। सबसे बड़ा अंधेरे नीहारकाओं नंगी आंख से दखाई देते ह, कोलसैक नेबुला और 
ेट रट क तरह आकाशगंगा के उजवल पृठभूम के खलाफ काले धबे के प म दखाई देते ह। ये नन आंख क वतुओं को कभी कभी काले बादल तारामंडल के प म जाना जाता है और इनके अनेक कम के नाम।
उमर मस्जिद (यरुशलम)

इतिहास

637 ईस्वी में यरुशलम की घेराबंदी के बाद कमांडर अबू उबैदा इब्न अल-जराह के नेतृत्व में रशीदुन सेना के आकमण से, यरुशलम शासक पैट्रिआर्क सोफ्रोनियस ने खुद को खलीफा हजरत उमर को आत्मसमर्पण कर दिया। जिसके लिए हजरत उमर ने यरूशलेम की यात्रा की और आत्मसमर्पण स्वीकार कर लिया। फिर ईसाइयों ने हजरत उमर को चर्च ऑफ द रीसाइजेशन (आज के पवित्र सेपुलर चर्च के रूप में जाना जाता है) जहां चर्च के अंदर प्रार्थना करने के लिए उन्हें आमंत्रित किया था, लेकिन हजरत उमर ने इनकार कर दिया और इसके बजाय, उन्होंने चर्च के बाहर प्रार्थना की, इसी स्थान पर पैग़म्बर हजरत दाऊद ने प्रार्थना की थी। इसी स्थान पर मुसलमानों ने एक मस्जिद का निर्माण किया जिसे उमर मस्जिद के नाम से जाना जाता है।
नौहवार

नौहवार एक जाट गोत्र है।
मुद्रण

एक मास्टर फॉर्म या टेम्प्लेट का उपयोग करके किसी टेक्स्ट या/और छबि (इमेज) की अनेक प्रतियाँ बनाना मुद्रण या छपाई (प्रिंटिंग) कहलाता है। मुद्रण का इतिहास कम से कम तेरह-चौदह सौ वर्ष पुराना है। आधुनिक छपाई प्रायः कागज पर स्याही से मुद्रण मशीन के द्वारा की जाती है। इसके अलावा धातुओं पर, प्लास्टिक पर, वस्त्रों पर तथा अन्य मिश्रित पदार्थों पर भी छपाई की जाती है।
कपड़ा या कागज आदि पर एक स्याही-युक्त सतह रखकर उसपर दाब डाला जाता है जिससे स्याहीयुक्त सतह पर बनी छवि उल्टे रूप में कागज या कपड़े पर छप जाती है।
स्मृति मंधाना

प्रारंभिक और निजी जीवन

मंधाना का जन्म १८ जुलाई, १९९६ मुंबई में हुआ था स्मिथ और श्रीनिवास मंधाना के घर हुआ था। जब वह २ साल की थी तोह उनका परिवार महाराष्ट्र के सांगली में स्थानांतरित हो गया था उन्होंने अपनी स्चूली शिक्षा पूरी की। वह क्रिकेटर बनने के लिए अपने भाई से प्रेरित थी जब उन्होंने महाराष्ट्र अंडर १६ खेले थे। ९ वर्ष की आयु में वह महाराष्ट्र अंडर १५ की टीम में चुनी गयी थी। ११ वर्ष की आयु में उन्हें महाराष्ट्र अंडर १९ की टीम के लिए चुना गया।

करियर

मंधाना की पहली सफलता उन्हें तब मिली जब वह अक्टूबर २०१३ में हुई जब वह एकदिवसीय मैच में डबल शतक हासिल करने वाली पहली भारतीय महिला बनीं। गुजरात के खिलाफ महाराष्ट्र के लिए खेलते हुए, उन्होंने वडोदरा में अल्मबिक क्रिकेट ग्राउंड पर वेस्ट जोन अंडर १९ टूर्नामेंट में १५० गेंदों पर नाबाद २२४ रन बनाए। २०१६ महिला चैलेंजर ट्रॉफी में, मंधाना ने भारत रेड के लिए कई खेल में तीन अर्धशतकों की मदद से, और अपनी टीम को भारत ब्लू के खिलाफ फाइनल में ८२ गेंदों पर नाबाद ६२ रन बनाकर ट्राफी जीत ली।

अंतर्राष्ट्रीय स्टार का करियर

मंधाना ने अपना पहला टेस्ट मैच वर्मस्ली पार्क में इंग्लैंड के खिलाफ खेला था। उसने अपनी टीम को क्रमशः अपनी पहली और दूसरी पारी में २२ और ५१ रन बनाकर मैच जीतने में मदद की। २०१६ में भारत के ऑस्ट्रेलिया दौरे के होबार्ट में बेलरिवे ओवल के दूसरे वनडे मैच में, मंधाना ने अपना पहला अंतरराष्ट्रीय शतक (१०९ गेंदों में १०२ रन) बनाया था। स्मृति २०१६ में आईसीसी महिला टीम में शामिल होने वाले एकमात्र भारतीय महिला खिलाड़ी थे।
मिशन मंगल

विपणन और रिलीज

4 जुलाई 2019 को, कुमार ने फिल्म के पहले लुक पोस्टर का अनावरण किया। फिल्म का आधिकारिक टीज़र 9 जुलाई 2019 को फॉक्स स्टार स्टूडियो द्वारा जारी किया गया था।  फिल्म का पहला आधिकारिक ट्रेलर फॉक्स स्टार स्टूडियो द्वारा 18 जुलाई 2019 को जारी किया गया था।  फिल्म का दूसरा आधिकारिक ट्रेलर फॉक्स स्टार स्टूडियो द्वारा 8 अगस्त 2019 को जारी किया गया था। 
फिल्म को ब्रिटिश बोर्ड ऑफ फिल्म क्लासिफिकेशन द्वारा 127 मिनट के रनटाइम के साथ प्रमाणित किया गया है और 15 अगस्त 2019 को नाटकीय रूप से रिलीज होने वाली है। विक्रम साराभाई की 100 वीं जयंती पर, अक्षय कुमार ने गूगल लेंस के साथ एक रोमांचक अनुभव के रूप में मिशन मंगल के लिए एक प्रचार भी किया।
आल्हा/वीर (छंद)

आल्हा का संकलन व प्रकाशन

फर्रुखाबाद में १८६५ ई० में वहाँ के तत्कालीन कलेक्टर सर चार्ल्स इलियट ने अनेक भाटों की सहायता से इसे लिखवाया था। सर जार्ज ग्रियर्सन ने बिहार में (इण्डियन) एण्टीक्वेरी, भाग १४, पृष्ठ २०९, २२५ और विसेंट स्मिथ ने बुन्देलखण्ड लिंग्विस्टिक सर्वे ऑफ इण्डिया, भाग ९, १, पृ० ५०२ में भी आल्हखण्ड के कुछ भागों का संग्रह किया था। इलियट के अनुरोध पर डब्ल्यू० वाटरफील्ड ने उनके द्वारा संग्रहीत आल्हखण्ड का अंग्रेजी अनुवाद किया था, जिसका सम्पादन ग्रियर्सन ने १९२३ ई० में किया। वाटरफील्डकृत अनुवाद "दि नाइन लाख चेन" अथवा "दि मेरी फ्यूड" के नाम से कलकत्ता-रिव्यू में सन १८७५-७६ ई० में प्रकाशित हुआ था।
आज़ाद सोच

आज़ाद सोच  पंजाब  का एक प्रमुख पंजाबी  दैनिक समाचारपत्र है। पंजाब  के 22 जिलों   में इसके संस्‍करण प्रकाशित हो रहे हैं। आज़ाद सोच  १९९२ से लगातार प्रकाशित होता आ रहा है 
वर्ष 1992 में दैनिक भास्कर ने अपना पहला समाचार-पत्र संगरूर   में प्रकाशित किया। उसके बाद  से अब आज़ाद सोच का मुख आफिस पटिआला में भी बन गया है । 
पाठकों में सर्वेक्षण के पश्चात इसे सबसे अधिक बढ़ता हुआ दैनिक अखबार कहा गया। अब इसने निर्णय लिया की पंजाब  के बाहर भी इसका प्रसार करना चाहिए। 
आज़ाद सोच की   एक दिन में 80,000 प्रतियाँ प्रकाशित होती हैं। यह कार्य 700 सर्वेक्षक द्वारा किया गया था। 

प्रकाशन स्थल
यह समाचार पत्र निम्नलिखित राज्यों व संघ-क्षेत्रों से प्रकाशित होता है : [2]
पंजाब
हरियाणा
दिल्ली (राष्ट्रीय संस्करण)
चंडीगढ़
२६३७ ईसा पूर्व

२६३७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६३७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
शनि-अर्जुन नगरपालिका

शनि-अर्जुन नगरपालिका नेपालके मेची अंचलके झापा जिला का एक नगरपालिका है।
आटोय़ारी उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

आटोय़ारी उपजिला बांग्लादेश के उत्तरी सीमान्तों में स्थित, रंगपुर विभाग के पंचगड़ जिले में स्थित है।
कुलदेवता

कुलदेवता या कुलदेवी  पूरे कुल के देवता होते हैं, न कि व्यक्तिगत देवता (इष्टदेवता) या ग्रामदेवता। उदाहरण के लिए, नेपाल के कीर्तिपुर के मिंशी नेवार लोग बागभैरव को कुलदेवता की तरह पूजते हैं।
एसी/एसी परिवर्तक

[[शक्ति इलेक्ट्रॉनिकी के सन्दर्भ में, एसी-एसी परिवर्तक (AC-AC converter) एक प्रकार के प्रत्यावर्ती धारा को बदलकर दूसरे प्रकार की प्रत्यावर्ती धारा देता है। उदाहरण के लिए, कोई शक्ति परिवर्तक २३० वोल्ट (rms), ५० हर्ट्ज की ए.सी. को लेकर उससे १०० वोल्ट आरएमएस वाली ५० हर्ट्ज की प्रत्यावर्ती धारा देता है, वह एसी-एसी परिवर्तक है। इसी प्रकार, आवृति परिवर्तक, साइक्लोकनवर्टर आदि भी एसी-एसी परिवर्तक ही हैं।

प्रकार

कुछ प्रत्यावर्ती धारा से प्रत्यावर्ती धारा बनाने वाले परिवर्तक केवल आरएमएस बदलते हैं, आवृति नहीं। इनके आउटपुट धारा का रूप साइन-आकारीय (साइनस्वायडल) नहीं होता बल्कि इनमें बहुत सारे हार्मोनिक्स होते हैं। इसके बावजूद भी बहुत से कार्यों के लिए ये उपयुक्त होते हैं क्योंकि इनकी रचना और कार्यप्रणाली बहुत सरल होती है। उदाहरण के लिए, विद्युत की सहायता से ऊष्मा पैदा करने (जूल हीटिंग्ग) के लिए प्रायः इसी तरह के विद्युत परिवर्तक काम में आते हैं क्योंकि हीटर को हार्मोनिक्स से कोई समस्या नहीं होती, धारा का rms बदलकर पैदा होने वाली ऊष्मा को कम या अधिक किया जाता है।
दूसरे प्रकार के एसी/एसी परिवर्तक, पहले ए.सी. को दिष्टधारा (DC) में बदलते हैं और फिर डी.सी. को ए.सी. में (अर्थात इनमें 'डीसी लिंक' का उपयोग किया जाता है।)। ऐसा करने से लाभ यह है कि आउटपुट एसी का आयाम तो बदला ही जा सकता है, उसकी आवृति भी बदल सकते हैं। इसके अलावा इससे बहुत कम कम हार्मोनिक्स (THD) वाली विद्युत धारा उत्पन्न की जा सकती है। प्रेरण मोटरों को अलग-अलग वेग से चलाने के लिए इसी तरह के विद्युत-परिवर्तकों का उपयोग किया जाता है, जिन्हें परिवर्ती आवृत्ति ड्राइव खते हैं।
तीसरे तरह के एसी/एसी परिवर्तक, जो साइक्लो-कन्वर्टर कहलाते हैं, किसी आवृत्ति की एसी को लेकर उससे कम आवृत्ति की प्रत्यावर्ती धारा देते हैं। उदाहरण के लिए, ५० हर्ट्ज की ए.सी. लेकर उससे १६.६६७ हर्ट्ज की एसी पैदा करने वाले विद्युत-परिवर्तकों का उपयोग कहीं-कहीं विद्युत कर्षण में होता है। साइक्लोकन्वर्टर के लिए कई तरह के परिपथ (टोपोलोजी) प्रयोग की जाती है, जैसे परम्परागत मैट्रिक्स कन्वर्टर, स्पार्स मैट्रिक्स कन्वर्टर आदि।
वसुन्धरा एंक्लेव

वसुंधरा एंक्लेव पूर्वी दिल्ली का एक रिहायशी इलाका है|यह इलाका नोएडा से सटा हुआ है| यहाँ पे अधिकतर बहुमंजिली रिहायशी इमारतें हैं|
आकस्मिक निधि (कोष)

इसका उल्लेख अनुच्छेद- 267 में किया गया है। यह निधि राष्ट्रपति या कार्यपालिका या सरकार के अधीन होती है अर्थात इस निधि से पैसा निकालने के लिए संसद की इजाजत की जरूरत नहीं होती है लेकिन इस निधि का गठन संसद ही करती है अर्थात संसद ही तय करती है कि इस विधि में कितना पैसा होगा।
इस कोष का निर्माण इसलिए किया जाता है, ताकि जरूरत पड़ने पर आकस्मिक खर्चों के लिए संसद की स्वीकृति के बिना भी राशि निकाली जा सके।
● अनुच्छेद 266 के संचित निधि और लोक लेखा निधि के अनुसार सरकार को मिलने वाले सभी राजस्व (जैसे, सीमाशुल्क स्टाम्प पंचाट, उत्पाद शुल्क आयकर आदि)और सरकार के द्वारा दिए गए ऋणों की वसूली से जो धन प्राप्त होता है, वे जमा किए जाते हैं संसद की स्वीकृति के बाद सरकार अपने सभी खर्चों का वाहन इसी निधि से करती है।
विग्रह

विग्रह वह मूर्ति है जिसमें देवता की पूजा की जाती है ।